Abdul Rahim Vardak
General Abdul Rahim Vardak ( (عبدالرحیم وردگ)) (Provincija Vardak, 1945.), je afganistanski Paštun i bivši ministar obrane Afganistana. Imenovan je 23.12. 2004. od afganskog predsjednika Hamida Karzaija. Prije toga, Vardak je bio zamjenik ministra obrane, Mohameda Fahima. Tijekom 1980-ih, Vardak je bio vođa mudžahedina u afgansko-sovjetskom ratu. Njegova diplomacija je promicala etničku pomirbu svih naroda u Afganistanu. Govori paštunski, darijski i engleski jezik. 

Njegovo široko znanje prilika u Afganistanu osiguralo mu je poštovanje, zbog čega se sastajao sa raznim predstavnicima NATO saveza nakon američke vojne intervencije 2001. koji su ga tražili za savjet i najbolju prilagodbu strategije na terenu. Augusta 2012., Vardak je dao ostavku nakon što nije dobio glasove potpore u parlamentu Afganistana. Bio je kandidat za predsjednika 2014.

Izvori

Mudžahedini afgansko-sovjetskog rata
Afganistanski političari